#

# ΕΛΛΗΝΙΚΗ ΔΗΜΟΚΡΑΤΙΑ **ΑΔΑ:** ΩΚΡΑΩ1Λ-6ΝΛ

# ΝΟΜΟΣ ΕΒΡΟΥ

**ΔΗΜΟΣ ΣΑΜΟΘΡΑΚΗΣ**

**Ταχ. Δ/νση: Σαμοθράκη - τ.κ. 68002**

**Τηλ.: 2551350800**

**Fax 2551041204** Σαμοθράκη 14/12/2018

 Αρίθμ. Πρωτ.: 6795

Προς

 **ΕΦΗΜΕΡΙΔΕΣ**

**ΠΕΡΙΛΗΨΗ ΑΝΑΚΟΙΝΩΣΗΣ ΣΟΧ 5/2018**

**για τη σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ**

 Την πρόσληψη**,** με σύμβαση εργασίας ιδιωτικού δικαίου ορισμένου χρόνου, ενός (1) ατόμου για την κάλυψη εποχικών ή άλλων περιοδικών ή πρόσκαιρων αναγκών του Δήμου Σαμοθράκης, που εδρεύει στη Χώρα Σαμοθράκης, και συγκεκριμένα του εξής, ανά υπηρεσία, έδρα, ειδικότητα και διάρκεια σύμβασης, αριθμού ατόμων(βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):

| **ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ (ανά κωδικό θέσης)** |
| --- |
| **Έδρα υπηρεσίας** | **Ειδικότητα** | **Διάρκεια σύμβασης** | **Αριθμός****ατόμων** |  |
| Χώρα Σαμοθράκης | ΔΕ Βοηθών Νοσηλευτών/τριών | 8 μήνες | **1** |  |

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** |
| --- |
| **Κωδικός θέσης** | **Τίτλος σπουδών** **και** **λοιπά απαιτούμενα (τυπικά & τυχόν πρόσθετα) προσόντα** |
| **101** ΔΕ Βοηθών Νοσηλευτών/τριών | **α)** Πτυχίο ή δίπλωμα ή απολυτήριος τίτλος Μέσης Τεχνικής Επαγγελματικής Νοσηλευτικής Σχολής (ΜΤΕΝΣ) **ή** ειδικοτήτων Βοηθών Νοσηλευτών **ή** Βοηθών Νοσοκόμων **ή** Νοσηλευτικής **ή** Νοσηλευτικής Τραυματολογίας ή Βοηθός Τραυματολογίας ορθοπεδικής **ή** Νοσηλευτικής Χειρουργείου **ή** Νοσηλευτικής Ογκολογικών Παθήσεων ή Ειδικής Νοσηλευτικής **ή** Νοσηλευτικής Μονάδων Εντατικής Θεραπείας **ή** Νοσηλευτικής Ατόμων με Ψυχικές Παθήσεις **ή** Βοηθός Νοσηλευτικής Μαιευτικής **ή** Βοηθός Νοσηλευτικής Γενικής Νοσηλείας **ή** Βοηθός Νοσηλευτικής Τραυματολογίας **ή** Βοηθός Νοσηλευτικής Χειρουργείου **ή** Βοηθός Νοσηλευτικής Ογκολογικών παθήσεων **ή** Βοηθός Νοσηλευτικής Μονάδων Εντατικής Θεραπείας **ή** Βοηθός Νοσηλευτικής Ατόμων με Ειδικές παθήσεις **ή** Βοηθών Γενικής Νοσηλείας **ή** Βοηθός Νοσηλευτή ή αντίστοιχο πτυχίο ή δίπλωμα ή απολυτήριος τίτλος των παρακάτω σχολικών μονάδων: ΙΕΚ ή Επαγγελματικού Λυκείου ή Τεχνικού Επαγγελματικού Εκπαιδευτηρίου Α΄ ή Β΄ κύκλου σπουδών ή Ενιαίου Πολυκλαδικού Λυκείου ή Τεχνικού Επαγγελματικού Λυκείου ή Σχολής Επαγγελματικής Κατάρτισης ή Επαγγελματικής Σχολής ή Τεχνικής Επαγγελματικής Σχολής δευτεροβάθμιας εκπαίδευσης ή σχολής μαθητείας του ΟΑΕΔ του Ν. 1346/1983 ή Ν. 3475/2006 ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.**β)** Άδεια άσκησης επαγγέλματος βοηθού νοσηλευτή ή βεβαίωση εκδιδόμενη από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του επαγγέλματος βοηθού νοσηλευτή.  |

Οι υποψήφιοι όλων των ειδικοτήτων πρέπει να είναι ηλικίας από **18** έως **65** ετών

Η σειρά κατάταξης μεταξύ των υποψηφίων καθορίζεται με βάση τα ακόλουθα κριτήρια:

1. ΧΡΟΝΟΣ ΑΝΕΡΓΙΑΣ (200 μονάδες για 4 μήνες ανεργίας και 75 μονάδες ανά μήνα ανεργίας άνω των 4 μηνών, με ανώτατο όριο τους 12 μήνες)

 2. ή 3. ΠΟΛΥΤΕΚΝΟΣ Η΄ ΤΕΚΝΟ ΠΟΛΥΤΕΚΝΗΣ ΟΙΚΟΓΕΝΕΙΑΣ (50

 μονάδες για κάθε τέκνο)

 4. ή 5. ΤΡΙΤΕΚΝΟΣ Η΄ ΤΕΚΝΟ ΤΡΙΤΕΚΝΗΣ ΟΙΚΟΓΕΝΕΙΑΣ (40 μονάδες

 για κάθε τέκνο)

 6. ΑΝΗΛΙΚΑ ΤΕΚΝΑ (30 μονάδες για καθένα από τα δύο πρώτα τέκνα και 50

 μονάδες για το τρίτο)

 7. ή 8. ΓΟΝΕΑΣ Η΄ ΤΕΚΝΟ ΜΟΝΟΓΟΝΕΪΚΗΣ ΟΙΚΟΓΕΝΕΙΑΣ (50 μονάδες

 για κάθε τέκνο)

 9. ΒΑΘΜΟΣ ΒΑΣΙΚΟΥ ΤΙΤΛΟΥ (για ΠΕ και ΤΕ οι μονάδες του βασικού τίτλου

 με 2 δεκαδικά ψηφία πολλαπλασιάζονται με το 40, ενώ για ΔΕ με το 20)

 10. ΕΜΠΕΙΡΙΑ (7 μονάδες ανά μήνα εμπειρίας και έως 60 μήνες)

 11. ΑΝΑΠΗΡΙΑ ΥΠΟΨΗΦΙΟΥ ΜΕ ΠΟΣΟΣΤΟ ΤΟΥΛΑΧΙΣΤΟΝ 50% (το

 ποσοστό αναπηρίας πολλαπλασιάζεται με το συντελεστή “3”)

 12. ΑΝΑΠΗΡΙΑ ΓΟΝΕΑ, ΤΕΚΝΟΥ, ΑΔΕΛΦΟΥ Ή ΣΥΖΥΓΟΥ (το ποσοστό

 αναπηρίας πολλαπλασιάζεται με το συντελεστή “2”)

 **ΕΝΤΟΠΙΟΤΗΤΑ**

 Για τη θέση με κωδικό 001, **προτάσσονται** των λοιπών υποψηφίων, ανεξάρτητα από το σύνολο των μονάδων που συγκεντρώνουν, οι **μόνιμοι κάτοικοι** του δήμου Σαμοθράκης της Νήσου Σαμοθράκης.

**ΕΜΠΕΙΡΙΑ ΚΑΙ ΤΡΟΠΟΣ ΑΠΟΔΕΙΞΗΣ**

Ως βαθμολογούμενη εμπειρία για την θέση με κωδικό **001** νοείται η απασχόληση με σχέση εργασίας ή σύμβαση έργου στο δημόσιο ή ιδιωτικό τομέα ή άσκηση επαγγέλματος σε καθήκοντα ή έργα **συναφή με το αντικείμενο της προς πλήρωση θέσης.**

Η εμπειρία λαμβάνεται υπόψη **μετά την απόκτηση της** ζητούμενης από την παρούσα Ανακοίνωση **άδειας άσκησης επαγγέλματος Βοηθού Νοσηλευτή-τριας ή βεβαίωσης εκδιδόμενης από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του επαγγέλματος Βοηθού Νοσηλευτή-τριας.**

Οι τρόποι υπολογισμού της εμπειρίας για την ανωτέρω ειδικότητα περιγράφονται αναλυτικά στο «Παράρτημα ανακοινώσεων Συμβάσεων εργασίας Ορισμένου Χρόνου (ΣΟΧ)» με σήμανση έκδοσης «30-03-2017» (βλ. ΚΕΦΑΛΑΙΟ I., ενότητα Ε., υποενότητα «ΤΡΟΠΟΙ ΥΠΟΛΟΓΙΣΜΟΥ ΕΜΠΕΙΡΙΑΣ»).

**Ανάρτηση** ολόκληρης της Ανακοίνωσης [**μαζί** με το «Παράρτημα ανακοινώσεων Συμβάσεων εργασίας Ορισμένου Χρόνου (ΣΟΧ)» με σήμανση έκδοσης «**30-03-2017**»], έχει γίνει στο χώρο των ανακοινώσεων του δημοτικού καταστήματος (δημοτικό σχολείο Χώρας) και στην ιστοσελίδα του [www.samothraki.gr](http://www.samothraki.gr)

Για περισσότερες πληροφορίες οι ενδιαφερόμενοι μπορούν να απευθύνονται

στον κ. Αποστολούδια Πέτρο (αριθ. τηλεφώνου 2551350800).

Ο ΔΗΜΑΡΧΟΣ ΣΑΜΟΘΡΑΚΗΣ

 Βίτσας Αθανάσιος